প্রেমিকার বাড়িতে রাতযাপন, হাতেনাতে ধরা পড়ল পরকীয়া প্রেমিক

ওয়েব ডেস্ক: লুকিয়ে চলছিল পরকীয়া প্রেম (Love Affair)। গভীর রাতে প্রেমিকার বাড়িতে গোপনে প্রণয়ের পরিকল্পনা ছিল। কিন্তু সে কাজ করার আগেই হাতেনাতে ধরা পড়ল প্রেমিক। দু’জনকে ধরে বিদ্যুতের খুঁটিতে বেঁধে রাখল প্রতিবেশীরা। পুলিশ (Police) এসে পরিস্থিতি সামাল দিয়ে উদ্ধার করল গৃহবধূ এবং তাঁর পরিকীয়া প্রেমিককে (Boyfriend)। পূর্ব বর্ধমান (Purba Bardhaman) জেলার আউশগ্রামের ভেদিয়া গ্রামের ঘটনাকে ঘিরে ছড়াল চাঞ্চল্য।

স্থানীয় সূত্রে জানা যায়, ভেদিয়ার বাগদিপাড়ার ওই গৃহবধূর স্বামী বাইরে কাজ করেন। এর মধ্যেই বাগবাটি গ্রামের এক বিবাহিত যুবকের সঙ্গে তাঁর ঘনিষ্ঠ সম্পর্ক গড়ে ওঠে। শুক্রবার রাত প্রায় একটার সময় যুবক তাঁর বাড়িতে ঢুকতে গেলে শাশুড়ির হাতে ধরা পড়েন। সঙ্গে সঙ্গে প্রতিবেশীদের খবর দেওয়া হয়। এরপর গ্রামবাসীরা রাতভর তাঁদের ঘরে আটকে রাখে।

আরও পড়ুন: পাঁশকুড়ায় আক্রান্ত পরিযায়ী শ্রমিক, গ্রেফতার অভিযুক্ত

শনিবার সকালে পরিস্থিতি নিয়ন্ত্রণের বাইরে চলে যায়। গ্রামবাসীরা তাঁদের বিদ্যুতের খুঁটিতে বেঁধে রাখলে বহু মানুষ জমায়েত হয়। খবর পেয়ে ছোড়া ফাঁড়ির পুলিশ ঘটনাস্থলে পৌঁছালেও প্রথমে জনতার বাধার মুখে পড়ে। অবশেষে দুপুর নাগাদ পুলিশ দুজনকে উদ্ধার করে নিয়ে যায়। এই ঘটনার ভিডিও সোশ্যাল মিডিয়ায় ছড়িয়ে পড়ে। এই ঘটনায় গ্রামে এবং আশেপাশের এলাকায় তীব্র চাঞ্চল্য ছড়ালেও এখনও পর্যন্ত কোনও লিখিত অভিযোগ দায়ের হয়নি। পুলিশ জানিয়েছে, ঘটনার তদন্ত চলছে।